Pamokėlė „Pagrindinės veiksmažodžio formos“ labai reikalinga prieš mokantis išvestines ir neasmenuojamąsias veiksmažodžio formas.

 Trys pagrindinės veiksmažodžio formos turi pavadinimus ir klausimus. Reiktų išmokti. Tada lengvai atskirsite šias formas tekste.

 Bendratys paprastai baigiasi priesaga *-ti*. *Grįžti*, *pasisakyti*, *tylėti*. Jeigu bendratis sangrąžinė, ji baigiasi sangrąžos dalele. (Tiesa, sangrąžos dalelė gali slėptis ir kitoje bendraties vietoje ‒ tarp priešdėlio ir šaknies.) Tai ‒ nekaitoma veiksmažodžio forma, nes neturi galūnės.

 Esamojo laiko forma turi trejopas galūnes: *-a*, *-o* arba *-i*. Taip pat gali būti sangrąžinė. Tai ‒ vienaskaitos ir daugiskaitos trečio asmens formos: *grįžta*, *pasisako* (sangrąža pasislėpusi taip pat tarp priešdėlio ir šaknies), *tyli* ar *nešasi*.

 Būtojo kartinio laiko veiksmas vyksta praeityje. Tai yra taip pat vienaskaitos ir daugiskaitos trečio asmens galūnės: *grįžo*, *pasisakė*, *tylėjo*, *nešėsi*.

 Šios formos yra pagrindinės, nes iš jų padaromos išvestinės ir neasmenuojamosios veiksmažodžio formos.

 Pamoką įrašė mokytoja Birutė Šufinskienė.